62022TJ0043_INF
Presuda Općeg suda (drugo vijeće) od 21. prosinca 2022. – Sanrio/EUIPO – Miroglio Fashion (SANRIO CHARACTERS)
(predmet T-43/22) (
1
)
„Žig Europske unije – Postupak povodom prigovora – Prijava verbalnog žiga Europske unije SANRIO CHARACTERS – Raniji verbalni žig Europske unije CARACTÈRE – Relativni razlog za odbijanje – Nepostojanje vjerojatnosti dovođenja u zabludu – Članak 8. stavak 1. točka (b) Uredbe (EZ) br. 207/2009 (koji je postao članak 8. stavak 1. točka (b) Uredbe (EU) 2017/1001)”
1.
Žig Europske unije – Definicija i stjecanje žiga Europske unije – Relativni razlozi za odbijanje – Prigovor nositelja ranijeg istovjetnog ili sličnog žiga registriranog za istovjetne ili slične proizvode ili usluge – Vjerojatnost dovođenja u zabludu zbog ranijeg žiga – Verbalni žigovi SANRIO characters i CARACTÈRE
(Uredba Vijeća br. 207/2009, čl. 8. st. 1. t. (b))
(t. 44., 47., 61., 62., 69., 75.-78.)
2.
Žig Europske unije – Definicija i stjecanje žiga Europske unije – Relativni razlozi za odbijanje – Prigovor nositelja ranijeg istovjetnog ili sličnog žiga registriranog za istovjetne ili slične proizvode ili usluge – Vjerojatnost dovođenja u zabludu zbog ranijeg žiga – Sličnost predmetnih žigova – Ocjena razlikovnog karaktera sastavnog elementa žiga
(Uredba Vijeća br. 207/2009, čl. 8. st. 1. t. (b))
(t. 52.-56.)
3.
Žig Europske unije – Definicija i stjecanje žiga Europske unije – Relativni razlozi za odbijanje – Prigovor nositelja ranijeg istovjetnog ili sličnog žiga registriranog za istovjetne ili slične proizvode ili usluge – Vjerojatnost dovođenja u zabludu zbog ranijeg žiga – Uobičajeni svojstveni razlikovni karakter ranijeg žiga – Znakovi koji su vizualno i fonetski slabo slični – Isključenost
(Uredba Vijeća br. 207/2009, čl. 8. st. 1. t. (b))
(t. 85.-89.)
Izreka
1.
Odluka Ureda Europske unije za intelektualno vlasništvo (EUIPO) od 16. studenoga 2021. (predmet R 2460/2020-2) poništava se u dijelu u kojem se odnosi na:
–
„[u]sluge veleprodaje i maloprodaje te narudžbe poštom povezane s prodajom torbi, lisnica i novčanika; usluge veleprodaje i maloprodaje te narudžbe poštom povezane s prodajom obuće i pokrivala za glavu; usluge veleprodaje i maloprodaje te narudžbe poštom povezane s prodajom sportskih artikala” iz razreda 35. Nicanskog sporazuma o međunarodnoj klasifikaciji roba i usluga u svrhu registriranja žigova od 15. lipnja 1957., kako je revidiran i izmijenjen;
–
„[a]parate i opremu za spašavanje; zaštitne uređaje za osobnu zaštitu od nesreće; ronilačke maske; naočale za upotrebu u sportu; sportske zaštitne kacige; zaštitne maske; ronilačke čepiće za uši; čepiće za uši za plivanje” iz razreda 9.
2.
U preostalom dijelu tužba se odbija.
3.
Društvo Sanrio Co. Ltd i EUIPO snosit će vlastite troškove.
(
1
)	SL C 119, 14. 3. 2022.